A Shirye Nake Na Ba Da Shaida A Majalisar Dattawa
Tsohon mai baiwa shugaban Amurka shawara akan sha’anin tsaro John Bolton, a jiya Litinin ya ce zai bayyana domin ba da shaida a zaman sauraren karar tsige shugaba Donald Trump idan har majalisar dattawa ta gayyace shi, lamarin da zai baiwa Democrats karin haske kan ainihin abin da ya faru a bayan fage akan yunkurin Trump na tursasawa Ukrain gudanar da bincike da zai amfane shi a siyasance.
A yayin da zaman sauraren karar ta tsige Trump ya koma a majalisar dattawa, duk da yake ba’a tsayar da ranar somawa ba, Bolton ya ce zai so ya warware wasu al’amura masu sarkakiya gwargwadon iyawar sa,cikin kyakkyawar natsuwa da kumanazari.